Sikkerhet på tur.

Ivareta barnas sikkerhet på tur

**Ansvar**

* Pedagogisk leder er ansvarlig for barna når de er på tur. Hvis ikke pedagogisk leder er med, er det den med lengst ansiennitet som er ansvarlig.

**Handling**

* Dersom barnehagen skal på en ny tur eller til et nytt turområde, risiko vurderes turen før barnehagen drar av sted.
* Det vurderes hvor mange ansatte som trengs av hensyn til gruppens størrelse, alder, forutsetninger og turmål.
* Det gis tydelig beskjed til gjenværende personale om hvem som går og hvor man går.
* Dersom turen skal foregå ute i trafikken, planlegger personalet turen sammen med barna, slik at barna forberedes på hvordan en skal opptre i trafikken. Barnehagen benytter også anledningen til trafikkopplæring.
* Ansatte tar med seg mobiltelefon med tilgang til beredskapsplan.
* Barnehagen benytter seg av sjekklisten «sikkerhet på tur» for å kontrollere at de har med alt nødvendig utstyr.
* Ansatte som drar på tur, må ha tilstrekkelig førstehjelpskompetanse.
* Hvis turen går til et vann skal det være med minst en ansatt som har oppdatert kompetansebevis i livreddende førstehjelp i vann.
* Det går alltid en ansatt fremst og en ansatt bakerst.
* Som et minimum telles barna før turen, starter og ved ankomst turmål. I tillegg vurderes behovet for telling underveis og ved turmålet, avhengig av risikovurderingen som er gjort på forhånd.
* Barna skal aldri være utenfor synet.
* Alle barn har på seg refleksvester med navn og telefonnummer til barnehagen.
* Dersom barnehagen skal på tur til et nytt sted, bør området være sjekket før barna slipper til.
* Ved oppfyring av bål skal det være en voksen som har hovedansvaret for sikkerheten rundt bålet. Barna har ikke lov til å legge ved på bålet. Voksen nummer to skal påse at barna holder forsvarlig avstand til bålet. Det er alltid tilgjengelig vann til slukking av bål.